Vara við neyslu samloku með ofnæmisvöldum Merkimiðar á samlokunum víxluðust . Mynd úr safni . Matvælastofnun varar við neyslu á tveimur tegundum af samlokum frá vörumerkinu Dagnýju og co . Merkimiðum var víxlað með þeim afleiðingum að hvorug varan er með rétta innihaldslýsingu , m.a. á ofnæmis - og óþolsvöldum , auk þess sem önnur er ranglega merkt VEGAN . Fyrirtækið Álfsaga ehf. er að innkalla vöruna í samráði við Heilbrigðiseftirlit Hafnarfjarðar - og Kópavogssvæðis . Þetta kemur fram í tilkynningu . Tekið skal fram að varan er skaðlaus fyrir þá sem ekki eru með ofnæmi . Þeir neytendur sem eiga umrædda vöru og er með ofnæmi eða óþol eru beðnir að neyta hennar ekki og farga eða skila henni í verslunina þar sem hún var keypt .